Uredba Komisije (ES) št. 329/2000

z dne 11. februarja 2000

o spremembi Uredbe (ES) št. 1238/95 o izvedbenih pravilih za uporabo Uredbe Sveta (ES) št. 2100/94 glede pristojbin, ki se plačujejo Uradu Skupnosti za rastlinske sorte

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2100/94 z dne 27. julija 1994 o žlahtniteljskih pravicah v Skupnosti [1], kakor je bila spremenjena z Uredbo (ES) št. 2506/95 [2], in zlasti člena 113 Uredbe,

ob upoštevanju naslednjega:

(1) Uredba Komisije (ES) št. 1238/95 z dne 31. maja 1995 o izvedbenih pravilih za uporabo Uredbe Sveta (ES) št. 2100/94 glede pristojbin, ki se plačujejo Uradu Skupnosti za rastlinske sorte [3], navaja dejanja in okoliščine, v katerih se Uradu Skupnosti za rastlinske sorte plačajo pristojbine, pa tudi ustrezno višino takih pristojbin.

(2) Finančno stanje Urada Skupnosti za rastlinske sorte se je razvilo tako, da bodo letni prihodki tega urada, ki pretežno temeljijo na pristojbinah, kakor so določene zdaj, v prihodnje načelno verjetno presegli njegove letne odhodke.

(3) Poleg tega med letne prihodke niso bile vključene nobene subvencije iz splošnega proračuna.

(4) Upravni svet Urada Skupnosti za rastlinske sorte je poslal Komisiji osnutek sprememb v zvezi s tem finančnim stanjem v skladu z drugo alineo člena 36(2) Uredbe (ES) št. 2100/94.

(5) Zdaj je torej upravičeno znižanje nekaterih pristojbin, ki se zaračunajo prijaviteljem in imetnikom žlahtniteljskih pravic Skupnosti.

(6) Treba je pojasniti pristojnost za določanje upravne pristojbine za izdajanje izpiskov iz evidenc Urada Skupnosti za rastlinske sorte iz člena 82(2) Uredbe Komisije (ES) št. 1239/95 z dne 31. maja 1995 o izvedbenih pravilih za uporabo Uredbe Sveta (ES) št. 2100/94, kar zadeva postopke pred Uradom Skupnosti za rastlinske sorte [4], kakor je bila spremenjena z Uredbo (ES) št. 448/96 [5].

(7) Da bi kar najbolj zmanjšali število sporov, je potreben natančnejši opis rodu in vrste, na kateri temelji kategorizacija sort v eno od treh skupin pristojbin za pregled iz Priloge I k Uredbi (ES) št. 1238/95.

(8) V skladu s tem je treba spremeniti Uredbo (ES) št. 1238/95.

(9) Treba je uveljaviti nove ukrepe z veljavnostjo od začetka proračunskega leta 2000.

(10) Člen 2 Uredbe Sveta (ES) št. 1103/97 z dne 17. junija 1997 o nekaterih predpisih v zvezi z uvajanjem evra [6] določa, da se vsako sklicevanje na eku nadomesti s sklicevanjem na evro.

(11) Upravni svet je podal svoje mnenje v skladu s členom 113(4) Uredbe (ES) št. 2100/94.

(12) Ukrepi, predvideni s to uredbo, so v skladu z mnenjem Stalnega odbora za žlahtniteljske pravice

SPREJELA NASLEDNJO UREDBO:

Člen 1

Uredba (ES) št. 1238/95 se spremeni:

1. V členu 7(1) se "1000" nadomesti z "900".

2. V členu 8:

- v odstavku 2 se izbriše "en mesec po" in

- v odstavku 5 se "izvedbenih pravil" nadomesti s "postopkovne uredbe".

3. V členu 12:

- v odstavku 1(c) se "ki jo izda urad" nadomesti s "ki jo izda urad, in",

- v odstavku 1 se doda naslednje:

- "(d) upravna pristojbina iz člena 82(2) postopkovne uredbe."

- v odstavku 2 se "v odstavku 1(b) in (c)" zamenja z "v odstavku 1(b), (c) in (d)".

4. Priloga I se nadomesti z naslednjim:

PRILOGA I

Pristojbina za preizkušanje, ki jo je treba plačati v skladu s členom 8, je:

Skupina A | 1000 evrov |

Skupina A zajema naslednje rodove ali vrste:

Avena sativa L., Beta vulgaris L. ssp. vulgaris var. altissima Döll, Beta vulgaris L. ssp. vulgaris var. crassa (Alef.), Wittm, Brassica napus L., Glycine max (L.) Merril, Gossypium L., Helianthus annuus L., Hordeum vulgare L. sensu lato, Oryza sativa L., Phalaris canariensis L., Sorghum bicolor (L.) Moench, Sorghum sudanese (Piper) Stapf., Sorghum bicolor (L.) Moench x Sorghum sudanese (Piper) Stapf., Secale cereale L., Solanum tuberosum L., Triticum aestivum L. emend. Fiori et Paol., Triticum durum Desf., Triticum spelta L., X Triticosecale Wittm., Zea mays L.

Skupina B | 800 evrov |

Skupina B zajema:

(1) poljščine (vključno s travami), ki niso zajete v skupini A; ter

(2) naslednje rodove in vrste:

Allium cepa L. var. cepa L., Capsicum annuum L., Cichorium endivia L. Citrullus lanatus (Thunb.) Matsum et. Nakai, Cucumis melo L., Cucumis Sativus L., Cucurbita pepo L., Cucurbita moschata L. (Duch.) Duch. Ex. Prior, Cucurbita maxima Duch., Lactuca sativa L., Lycopersicon lycopersicum (L.) Karst. ex. Farw., Phaseolus vulgaris L., Pisum sativum L. (partim), Solanum melongena L., Vicia faba L. (partim);

Alstromeria L., Anthurium Schott, hibridi Begonia-Elatior, hibridi Calibrachoa, Chrysanthemum L., Dianthus L., Euphorbia pulcherrima Willd. ex Klotzsch, Fuchsia L., Gerbera L., Impatiens L., Kanlanchoe Adans., Lilium L., Orchidaceae, Pelargonium L’Hérit. ex Ait., Pentas Benth., Petunioa Juss., Rhododendron L., Rosa L., Saintpaulia H. Wendl., Spathiphyllum Schott.

Skupina C | 700 evrov |

V skupini C so vsi rodovi ali vrste razen tistih, ki so že zajete v skupini A ali skupini B.

5. Prilogo II nadomesti:

PRILOGA II

Na osnovi skupin iz Priloge I je treba v skladu s členom 9 plačati naslednjo letno pristojbino:

(evrov) |

Leto | Skupina |

A | B | C |

1 | 400 | 400 | 300 |

2 | 600 | 500 | 400 |

3 | 800 | 600 | 500 |

4 in naslednja leta | 1000 | 700 | 600 |

Člen 2

1. Ta uredba začne veljati na dan objave v Uradnem listu Evropskih skupnosti.

2. Uporablja se za pristojbine, ki jih je treba plačati Uradu 1. januarja 2000 ali pozneje, v skladu z ustreznimi določili Uredbe (ES) št. 1238/95.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. februarja 2000

Za Komisijo

David Byrne

Član Komisije

[1] UL L 227, 1.9.1994, str. 1.

[2] UL L 258, 28.10.1995, str. 3.

[3] UL L 121, 1.6.1995, str. 31.

[4] UL L 121, 1.6.1995, str. 37.

[5] UL L 62, 13.3.1996, str. 3.

[6] UL L 162, 19.6.1997, str. 1.

--------------------------------------------------